Zápisnica č. 9

zo zasadnutia  Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 08. 12. 2020

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,    
                JUDr. Matúš Méheš, Mgr. Jozef Matúšek, p. Silvia  Pilková,  Mgr. Boris    
                Čechvala,  Mgr. Matúš Grznár, 
Neprítomní: Mgr. Roman Kyselica – ospr., Ing. František Bolgáč – ospr.

 PROGRAM:
     
1.	Otvorenie, privítanie členov komisie
2.	Návrh  rozpočtu mestskej časti Bratislava-Ružinov na rok 2021-23
3.	Súhrnná správa o činnosti ZŠ a MŠ  v zriaďovateľskej pôsobnosti mestskej časti Bratislava-Ružinov za školský rok 2019/2020
4.	Návrh VZN o miestnych daniach
5.	Riešenie dopravy v pracovných dňoch v čase od 6.30-8.00 pri našich MŠ a ZŠ.
6.	Koncepcia športu v Ružinove
7.   Drogy na základných školách
 8.   Návrhy na udelenie verejného ocenenia
 9.   Školská jedáleň pri ZŠ Drieňová
10.  Školská jedáleň pri ZŠ Nevädzová
11.  Príspevok na stravu zamestnancov MŠ Západná
12.  Tenisová akadémia Edmunda Pavlíka, o.z. 
13.   Rôzne          
14.   Záver

K bodu 1:

Prítomných privítala a pracovné stretnutie otvorila Ing. Kulifajová, predsedníčka komisie. Členovia súhlasili s jednotlivými bodmi programu a ich poradím.

K bodu 2:     
    
          Materiál predložila Ing. Lehotayová. Návrh rozpočtu mestskej časti na roky 2021-2023  je zostavený na základe požiadaviek oddelení miestneho úradu a zriadených rozpočtových a príspevkových organizácií. Zohľadňuje finančné možnosti mestskej časti. Požiadavky boli prerokované s ich navrhovateľmi a upravené tak, aby boli zachované všetky činnosti mestskej časti, ktoré jej vyplývajú zo zákona a zároveň bol zachovaný vyrovnaný rozpočet. 
         Návrh sa  zostavuje ako viacročný rozpočet, pričom je koncipovaný v rovnakom členení ako rozpočet  roka 2020. V súlade s platnou legislatívou sa návrh rozpočtu mestskej časti Bratislava-Ružinov na roky 2021 až 2023 člení na bežné príjmy a výdavky, kapitálové príjmy a výdavky a finančné operácie. Tabuľkové prehľady príjmov a výdavkov sú zostavené v zákonom predpísanej štruktúre. Okrem navrhovaného rozpočtu na roky 2021 až 2023 je v nich zahrnuté skutočné čerpanie za roky 2018 a 2019, schválený a upravený rozpočet na rok 2020 a očakávaná skutočnosť za rok 2020. 
          Súčasťou návrhu rozpočtu mestskej časti sú aj príjmy a výdavky rozpočtových organizácií.
           Prítomní boli podrobne oboznámení s jednotlivými kapitolami a podkapitolami návrhu rozpočtu na rok 2021, prognózou rozpočtu na roky 2022 a 2023 a jeho realizáciou.  Ing. Lehotayová informovala i o novo vytvorených rozpočtových položkách. 
          Členovia komisie vyjadrili súhlas s obsahom uvedeného materiálu. 
          Komisia opätovne žiadala podrobnejšie informácie týkajúce sa rozpočtu za oblasť školstva. Mgr. Grznár vypracuje pre Ing. Lehotayovú návrh, akou formou (v akej štruktúre) by mal byť rozpočet za oblasť školstva komisii predkladaný.
     PaedDr. Barancová požiadala o informáciu, či v návrhu  rozpočtu sú zahrnuté finančné prostriedky na asistenta učiteľa pre materské školy.

     Komisia školstva, kultúry a športu  po prerokovaní  predložený materiál „Návrh rozpočtu mestskej časti Bratislava-Ružinov na roky 2021-2023“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                      Za:  8

K bodu 3:

           Materiál predložila vedúca odboru školstva, kultúry a športu, Mgr. Vasilová. Uviedla, že v predkladaní správy nastala zmena. Bude sa predkladať iba ako jedna súhrnná správa, v ktorej budú spracované ZŠ i MŠ do jedného materiálu. Informovala, že pri jej spracovaní sa vychádzalo z podkladov jednotlivých škôl. Forma materiálu zodpovedá legislatívnym požiadavkám.
        
7.	Komisia školstva, kultúry a športu  po prerokovaní  predložený materiál „Súhrnná správa o činnosti ZŠ a MŠ  v zriaďovateľskej pôsobnosti mestskej časti Bratislava-Ružinov za školský rok 2019/2020“

 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 4:     
            
     Materiál predložila JUDr. Biharyová. Uviedla, že na základe pozitívnych skúseností z iných miest, bola vypracovaná novela VZN o miestnych daniach. Vysvetlila prítomným dôvody a ciele vypracovania návrhu VZN. Je snaha o limitovanie počtu  dlhodobo stojacích vozidiel na verejných parkoviskách ich zdanením. Týkalo by sa to áut ktoré stoja viac ako 60 dní na jednom mieste, čím zaberajú parkovacie miesta, ktoré tým pádom nemôžu slúžiť svojmu účelu, t. j. potrebe dočasného parkovania. 
     
         Komisia školstva, kultúry a športu  po prerokovaní  predložený materiál „Návrh VZN o miestnych daniach na území mestskej časti Bratislava-Ružinov“ 

1.) berie na vedomie

2.) odporúča schváliť 

Hlasovanie:   Prítomní:  8
          	                          Za:  8

K bodu 5:

              Mgr. Szökeová informovala, že postupne sa pridávajú parkovacie miesta pre naloženie/vyloženie detí pri každej ZŠ/MŠ. Situácia týkajúca sa bezpečnejšieho pohybu chodcov i cyklistov sa rieši pridávaním zariadení na zvýšenie bezpečnosti a dopravných značiek. Práce prebiehajú vždy v jednej celej lokalite, nie podľa vytypovaných ulíc.  Požiadala   prítomných, aby podnety riešili v gescii príslušnej komisie.

K bodu 6:

        Mgr. Kováčová po preverení situácie potvrdila, že Hl. mesto SR, Bratislava nemá vypracovanú Koncepciu a program rozvoja telesnej kultúry Bratislavy. Členovia komisie sa zhodli v tom, aby si predsedníčka dohodla stretnutie so starostom mestskej časti k predmetnej veci. Na základe výsledkov stretnutia si členovia dohodnú ďalší postup. 

Hlasovanie:   Prítomní:  8
          	              Za:  8

K bodu 7:

              Mgr. Kováčová komisiu informovala o spôsobe získania informácií ohľadom prítomnosti detských dilerov v našich ZŠ. Vyplnením a vyhodnotením predložených dotazníkov neboli odhalené žiadne znepokojujúce informácie, t. j. na našich školách sa detskí díleri nevyskytujú.

K bodu 8:

              Materiál predložila Mgr. Tóthová. V čase zberu nominácií bolo doručených 6 nominácií. Z týchto komisia školstva, kultúry a športu na základe dohodnutých kritérií výberu navrhla na ocenenie 4 kandidátov. Po predložení návrhu starostovi mestskej časti bol doplnený 5. kandidát.  
Termín a spôsob udeľovania ocenení bude upresnený na základe platných epidemiologických nariadení.

       Komisia školstva, kultúry a športu  po prerokovaní  predložený materiál „Návrhy na udelenie verejného ocenenia mestskej časti Bratioslava-Ružinov.“ 

1.) berie na vedomie

2.) odporúča schváliť 

Hlasovanie:   Prítomní:  8
          	                          Za:  8

K bodu 9, 10:

             Riaditelia oboznámili prítomných o verejnom obstarávaní na koncesiu prevádzkovateľa súkromnej školskej jedálne pri ZŠ P. Marcelyho, Drieňová 16 a ZŠ, Nevädzová 2. Obstarávanie momentálne prebieha, 14. 12. 2020 sa budú otvárať obálky a vyplynie vlastník koncesie. Tento bude zabezpečovať stravu a jej výdaj na predmetných školách v súlade s platným VZN č. 21/2012 mestskej často Bratislava-Ružinov.   
            O koncesiu majú záujem i pôvodné vedúce súkromných školských jedální. Školy boli s ich prácou spokojné, nenamietali by, ak by obstarávanie vyhral pôvodný prenajímateľ.
            Komisii bola predložená koncesná dokumentácia oboch škôl.

       Komisia školstva, kultúry a športu  po prerokovaní  predložený materiál „Návrh stanoviska MZ MČ Bratislava-Ružinov k verejnému obstarávaniu na koncesiu prevádzkovateľa školskej jedálne na ZŠ Pavla Marcelyho.“ 

1.) berie na vedomie

Hlasovanie:   Prítomní:  8
          	                          Za:  8

       Komisia školstva, kultúry a športu  po prerokovaní  predložený materiál „Návrh stanoviska MZ MČ Bratislava-Ružinov k verejnému obstarávaniu na koncesiu prevádzkovateľa školskej jedálne na ZŠ, Nevädzová 2.“ 

1.) berie na vedomie

Hlasovanie:   Prítomní:  8
          	                          Za:  8

            Riaditelia informovali o uplynutí platnosti nájomných zmlúv s doterajšími nájomníkmi. Školy sú však povinné i naďalej zabezpečiť prípravu a výdaj stravy. Preto predkladajú návrh na schválenie výpožičky predmetných nebytových priestorov na obdobie jedného roka úspešnému uchádzačovi verejného obstarávania. V predložených materiáloch podrobne rozpisujú základné podmienky výpožičky, popisujú verejné obstarávanie...

        Komisia školstva, kultúry a športu  po prerokovaní  predložený materiál „Návrh na schválenie výpožičky nehnuteľného majetku – nebytových priestorov v budove ZŠ Pavla Marcelyho.“ 

      1.) berie na vedomie

2.) odporúča schváliť

Hlasovanie:   Prítomní:  8
          	                          Za:  8

Komisia školstva, kultúry a športu  po prerokovaní  predložený materiál „Návrh na schválenie výpožičky nehnuteľného majetku – nebytových priestorov v budove ZŠ, Nevädzová 2.“ 

      1.) berie na vedomie

2.) odporúča schváliť

Hlasovanie:   Prítomní:  8
          	                          Za:  8

K bodu 11:

             Riaditeľka MŠ, Západná 2, Bratislava komisii vysvetlila dôvody nevyplatenia príspevku na stravu pre zamestnancov v mesiaci apríl, máj, jún. Uvedené je doriešené, financie boli spätne vyplatené.
             Riaditeľka k predmetnému uviedla: „Dôvodov prečo MŠ Západná nevyplatila zamestnancom príspevok na stravu je niekoľko. Jeden z nich sa prejavil už v mesiaci apríl, keďže MŠ mala znížený rozpočet na prevádzku o 30%, ktorý zotrváva až do teraz.  Tým, že MŠ čelila koronavírusu a všetkým hygienicko-epidemiologickým opatreniam a nevedela, čo bude nasledovať z mesiaca na mesiac, veľmi opatrne zvažovala pohyb financií aj z dôvodu zvýšenia nákladov  na hygienické a dezinfekčné prostriedky.“

K bodu 12:

            Pán Edmund Pavlík, predseda občianskeho združenia tenisovej akadémie, členov komisie oboznámil so zámermi žiadosti o nájom pozemku v areály ZŠ Kulíškova 8, kde plánujú na vlastné náklady vybudovať športovisko pre deti a mládež. K predmetnému elektronicky členom komisie odoslal podrobne vypracovaný materiál, v ktorom okrem iného uviedol informácie o akadémii a jej histórii, prínos pre Mestskú časť v prípade vyhovenia žiadosti akadémie o nájom...
            Komisia odporučila pokračovať v začatých rokovaniach so zástupcom starostu Ing. Michalom Gašajom, PhD., vo veci predloženého zámeru a dohodnúť ďalšie kroky postupu, Ako aj opätovné odprezentovanie navrhovaného zámeru na jej ďalšom termíne rokovania.            

Hlasovanie:   Prítomní:  8
          	                          Za:  8

K bodu 13:

             Členovia komisie nemali žiadne návrhy, ktoré by sa riešili v bode 13.

K bodu 14:

           Pracovné stretnutie ukončila Ing. Kulifajová. Konalo sa v čase 13.00 h. – 15. 20 h. 

                                                                                                Ing. Marcela Kulifajová v. r.
                                                                                                  predsedníčka komisie

V Bratislave  10. 12.  2020
Zapísala: Mgr. J. Lukáčová v. r.